ઉલ્લેખનીય છે કે છેલ્લા ઘણા દિવસોથી લાલુ યાદવના પરિવારમાં બધુ ઠીક નથી ચાલી રહ્યુ. પરિવારના ત્રણ સભ્યો વચ્ચે મતભેદના સમાચારો ઘણી વાર સામે આવી ચૂક્યા છે. મહાગઠબંધનની સરકાર પડી ભાંગ્યા બાદ લાલુ યાદવના મોટા પુત્ર તેજ પ્રતાપ યાદવ સતત આરજેડીમાં પોતાની ઉપેક્ષા કરાતી હોવાના સંકેત આપતા રહ્યા છે. ઘણી વાર તેમણે ટ્વિટર દ્વારા આને સાર્વજનિક પણ કર્યુ છે. સૂત્રોના હવાલાથી સમાચાર આવ્યા હતા કે લાલુ પ્રસાદના પુત્ર તેજસ્વી, તેજ પ્રતાપ અને મીસા ભારતી વચ્ચે ઉત્તરાધિકારી અંગે મતભેદ ચાલી રહ્યા છે. આ મતભેદોને ઉકેલવા માટે લાલુ પ્રસાદે થોડા દિવસો પહેલા તેજસ્વી યાદવને રાંચી સ્થિત હોસ્પિટલ બોલાવ્યા હતા.